Publication: Magyar Közlöny
Issue: MK-2002-64 (Year: 2002, Number: 64)
Era: 1990-2004
Section: ba 2001. július 20-i hatállyal a 2001. évi LIX. törvény 2. §-a
Paragraph Index: 937

2001. évi 107. számában közzétett követelményrendszere hatályát veszti. 2002/64. szám Általános közigazgatási ismeretek Követelmények I. A KÖZPONTI ÁLLAMI SZERVEK RENDSZERE A tantárgy rendeltetése, hogy a közigazgatási szakvizsga alapozó tantárgyaként olyan átfogó, de ugyanakkor célra orientált alkotmányjogi, illetõleg közigazgatási ismeretekkel lássa el a vizsgázókat, amelyekre azután ráépülhet a többi kötelezõ, illetõleg választható tantárgy. Rendeltetésének megfelelõen a tantárgy elméleti, de nem öncélúan tudományoskodó: a vizsgázók által elsajátított fogalmaknak, csoportosításoknak meg van a gyakorlati jelentõsége, amely a többi tantárgy körében is hasznosul. A tananyag a középpontba a magyar szabályozást állítja ugyan, de azt beágyazza a nemzetközi jogfejlõdés tendenciáiba, s ekként érzékelteti a meglévõ fogyatékosságokat, illetõleg az elõrelépés kívánatos irányait.

Source: https://magyarkozlony.hu/hivatalos-lapok/bfe311022d5f3622ec7c8799ffebc3dd980bc7f2/dokumentumok/9cdda6c1a32a13fff5652ea563de60cd8fa1a7f0/letoltes